Saksi Evangeelne Luterlik Maakirik

Saksi Evangeelne Luterlik Maakirik (saksa keeles Evangelisch-Lutherische Landeskirche Sachsens) on Saksamaal Saksimaa liidumaal tegutsev luterlik kirik. Kirikul on 3 ringkonda (Regionalkirchenamt), 15 praostkonda (Kirchenbezirk), 551 kogudust ja 663 525 liiget (2019). Saksi Evangeelse Luterliku Maakiriku pea on piiskop Jochen Bohl. Kuigi piiskopi kirikuks on Meißeni toomkirik, asub kiriku administratiivne keskus Dresdenis. Kirikule kuulub Meißeni Evangeelne Akadeemia. Kiriku tegevuspiirkond hõlmab endise Saksimaa kuningriigi ala, mille piirid kattusid Saksi liidumaaga kuni 1945. aastani (välja arvatud Bogatynia). Praegu hõlmab Saksi Evangeelne Luterlik Maakirik enamiku Saksimaast ja väikese osa Tüüringist. Saksi Evangeelne Luterlik Maakirik on Saksa Evangeelse Kiriku (Evangelische Kirche Deutschlands) ja Saksa Ühendatud Evangeelse Luterliku Kiriku (Vereinigte Evangelisch-Lutherische Kirche Deutschlands) liige. Reformatsioon viidi Saksimaal ametlikult läbi 1539. aastal, mil kirikupea ülesandeid asus täitma maaisand. Kui 1697. aastal sai kuurvürstist katoliiklane, delegeeris ta evangeelse kiriku juhtimise oma nõunikele, alates 1835. aastast kultusministeeriumile. Saksi kiriku kõrgemaks vaimulikuks oli ülemõuejutlustaja, ameti poolest ühltasi ülemkonsistooriumi asepresident. Pärast Viini kongressi 1815 pidi Saksimaa kuningriik loovutama Preisimaale alad, kus moodustati Saksimaa provints. 1868. aastal hakkas kehtima sinodaalne kirikuseadus, mille kohaselt valiti 1871. aastal esimene Saksi kirikukogu. 1874. aastal lahutati kiriku ja riigi juhtimine. Kirikut asus juhtima konsistoorium Kultusministeeriumi alluvuses, st ministeeriumile jäi alles vaid kõigi usuühingute järelevalve roll. Seoses riigikiriku kadumisega (1918) sai Saksi kirik 1922. aastal uue põhikirja, mis jõustus 1926. aastal. Kiriku ametlikuks nimeks sai Saksi Vabariigi Evangeelne Luterlik Maakirik. Ülemõuejutlustaja asemel sai juhtivaks vaimulikuks piiskop (Landesbischof). Pärast esimese piiskopi (Ludwig Ihmels) surma 1933. aasta suvel kasutas saksi siseminister Fritsch kiiresti juhust, et aidata kirikupea kohale natsionaalsotsialist Friedrich Coch. Vastuseks ministri tegudele kogunesid 7. detsembril 1933 Dresdeni Siioni kirikusse Tunnistuskiriku vaimulikud, kes otsustasid Friedrich Cochi kui eksiõpetajat piiskopina mitte tunnistada. See omakorda kutsus esile sisemise võitluse Saksi maakirikus. Pärast Teist maailmasõda astus Saksi Evangeelne Luterlik Maakirik Saksa Evangeelse Kiriku (Evangelische Kirche Deutschlands) liikmeks ning oli üks Saksa Ühendatud Evangeelse Luterliku Kiriku (Vereinigte Evangelisch-Lutherische Kirche Deutschlands) asutajaliikmeid. Aastal 1950 sai Saksi kirik uue põhikirja, mis muudetud kujul (2008) praeguseni kehtib. Saksa Evangeelset Kirikupäeva on Saksi kirik võõrustanud kolm korda: 1954 ja 1997 Leipzigis ja 2011 Dresdenis. Saksi Evangeelse Luterliku Maakiriku pea on kirikukogu poolt valitud piiskop (Landesbischof). 1922–1933 Ludwig Ihmels 1933–1945 Friedrich Coch 1945–1947 praost (Landessuperintendent) Franz Lau 1947–1953 Hugo Hahn 1953–1971 Gottfried Noth 1971–1994 Johannes Hempel 1994–2004 Volker Kreß 2004– Jochen Bohl Kirikukogu on kiriku „parlament“, mis alustas tegevust 1871. aastal. Kirikukogu liikmed valitakse koguduste poolt kuueks aastaks. Reeglipäraselt koguneb kirikukogu kahel korral aastas. Kirikukogu esimehed: 1871 Karl von Gerber 1917–1927 Friedrich Seetzen 1927–1933 Woldemar Graf Vitzthum von Eckstädt 1948–1966 Reimer Mager 1967–1983 Johannes Cieslak 1983–1984 Rainer Gaebler 1984–1996 Rolf Böttcher 1996–2008 Gudrun Lindner 2008– Otto Guse Kirikuvalitsus asub Dresdenis. Kirikuvalitsuse (konsistooriumi) esimehed: 1874–1875 Eduard Freiherr von Könneritz 1875–1883 Bernhard von Uhde 1883–1892 Dietrich Otto von Berlepsch 1892–1910 Johann Alfred von Zahn 1910–1927 Franz Fürchtegott Böhme 1927–1933 Friedrich Seetzen 1933–1945 Johannes Klotsche 1945–1957 Johannes Kurt Erich Kotte 1957–1959 Rudolf Harzer 1960–1975 Kurt Johannes 1975–1989 Kurt Domsch 1990–2009 Hans-Dieter Hofmann 2010– Johannes Kimme Chemnitzi kirikuringkond Annabergi praostkond Aue praostkond Auerbach praostkond Chemnitzi praostkond Marienbergi praostkond Plaueni praostkond Zwickau praostkond Dresdeni kirikuringkond Bautzen-Kamenzi praostkond Kesk-Dresdeni praostkond Põhja-Dresdeni praostkond Freibergi praostkond Löbau-Zittau praostkond Meißen-Großenhaini praostkond Pirna praostkond Leipzigi kirikuringkond Maa-Leipzigi praostkond Leipzigi praostkond Leisnig-Oschatzi praostkond Glauchau-Rochlitzi praostkond Koduleht Praostkondade kaart Nädalaleht Der Sonntag Kirikuseadustik Leipzigi Evangeelne Kirjastus Saksimaa Evangeelne Meediakeskus Saksimaa tuntumate inimeste elulood